
Predgovor 


predgovor: i 


Kalendari se čitaju unaprijed. Zapravo se ne 
čitaju, nego više pogledavaju zamišljajući 
vrijeme koje bi nas moglo očekivati idući 
tjedan ili mjesec ili možda kad dođe ljeto. 
Zaokružujemo na njima i dane koji su zauzeti 
i važni, u kojima namjeravamo obaviti nešto 
ili konačno započeti s nečim što smo odavno 
odlučili. Slušamo vremenske prognoze i 
unaprijed se radujemo kad se uvjerimo da 
će dani sunca biti upravo subote i nedjelje. 
Kalendari su naše moguće budućnosti, 
vrijeme koje bi se moglo ostvariti i zato ih 
bacamo kad se jednom i ostvare. Puno smo 
od njih očekivali, godina je prošla, ostvarila 
se i vrijeme je da i opet iščekujemo novu. 
Iduća će, naravno, biti bolja. 


Nitko stoga ne čita stare kalendare. Što bi 
nam, uostalom, značilo je li dvadesetsedmog 
svibnja 2007. bila nedjelja ili radni dan? To je 
vrijeme kojemu se više ne nadamo, prošlo je 
kako je prošlo i negdje smo bili. Ali ako je bilo 
lijepo možda se tog dana i sjećamo. Pa iako 
je to vrijeme prošlo, ono je zapravo mnogo 
stvarnije od onoga kojemu se još nadamo. 
Jer nitko za svoje nade ne provodi korektan 
proračun nevolje koja bi nas mogla snaći. Za 


vikend, recimo. Uostalom, zato takva 
očekivanja i zovemo “nadom'", a ne mode- 
liranjem budućnosti, sa realnim vjerojatno- 
stima za prolome oblaka, kvarove motora i 
prsnuća aorti. Nade bi se, dakle, možda i mo- 
gle ostvariti, ali je dvadesetsedmog svibnja 
2007. godine sigurno bila nedjelja. A ipak se 
ne sjećam gdje smo bili te nedjelje i je li bilo 
sunčano? Sjećam se doduše jednog svibnja 
neke godine, negdje na kraju mjeseca, kad 
smo oboje izgorjeli na stijeni na Krku. Valj- 
da smo se zaželjeli sunca i potcijenili ga kad 
smo ga konačno dočekali nakon hladne go- 
dine. Ako koga ipak zanima, pretraživanjem 
meteorološke arhive ustanovio sam da je 
dvadesetsedmog svibnja 2007. godine u Za- 
grebu uistinu bilo sunčano, uz malo prom- 
jenjljivog vjetrića, uglavnom s jugozapada. 
Maksimalna temperatura bila je oko 28 stup- 
njeva, ali ja i dalje nemam pojma jesmo li ig- 
dje bili i kako nam je bilo, iako je vrijeme, 
barem u Zagrebu, očito bilo lijepo. 


Mi smo kao duhovi koji neko vrijeme 
nastanjuju krajolik, a zapisi koji od toga 
ostaju krhki su kao pjena. Krajolik je donekle 
postojan, ali sve ono što smo u njemu vidjeli 


predgovor: ii 


nije i svojstveno je i jedinstveno jednom 
trenutku, jednom mjestu i jednom posebnom 
pogledu. Pa i nama, duhovima, koji smo sve 
to spojili u kvadratiću kalendara. Proteklo 
vrijeme i stari kalendar po tome je uistinu naš, 
ako ga se sjećamo, a ova publikacija je upravo 
pokušaj prisvajanja kalendara, proteklog 
vremena kojemu se pokušalo dati svjetlosti i 
imena. 


Pa iako se radi o prisvojenom vremenu, 
uvjeren sam da bi čitanje ovog tuđeg starog 
kalendara moglo biti zanimljivo i drugima. 
Uostalom, treba otići negdje kad nas sunce 
zove, negdje gdje još nismo bili i gdje bismo 
mogli vidjeti nešto što nikad ranije nismo. 
Možda bi stranice starog kalendara ponekoga 
mogle inspirirati za odlazak u nekom danu 
kalendara koji će tek doći. 


siječanj: 1 


Siječanj 


siječanj: 2 


>< = nazi = A. Šiber, 2021. _AčŠiber, 2021. missi as što 


Sedmog siječnja u Mariji Gorici. Sjećam se te fotografije i trenutka, stao sam pored uske ceste dok je izmaglica prelazila preko brda u daljini i okinuo 
jednu jedinu fotografiju. Jedanaestog siječnja stao sam u Novim dvorima u Zaprešiću. Tu sam kapelicu fotografirao već mnogo puta. Istoga jutra stao 
sam i u Pušći i fotografirao crkvicu na vrhu brda. Sve je u nijansama sive, a pada i snijeg. 


siječanj: 3 


A. Šibet2021. 


Dvorac Lužnica kraj Zaprešića fotografirao sam dvanaestog siječnja ujutro s ruba ceste od Zaprešića prema Brdovcu. Toga sam jutra zastao i 
u Trsteniku da fotografiram plave boje snijega i crkvu u Mariji Gorici. 


Četrnaestog siječnja bio je 
lijep i sunčan, iako hladan dan. 
Prošetao sam uz Sutlu ispod 
Kraja Donjeg, kraj pruge. 


A onda sam se popeo u brdo, 
prema Mariji Gorici. 


Osamnaestog siječnja stao 
sam pored šume u Zaprešiću, 
na jednoj livadi koja me već 
godinama zaustavlja kad je 
mraz i snijeg. 


siječanj: 4 


Dvadesetog siječnja opet je bio 
sunčan dan, a snijega se na tlu 
zadržalo posve malo. Stao sam 
opet ujutro u Zaprešiću. 


siječanj: 5 


Dvadesetčetvrtog siječnja, negdje ispod samoborskog Tepeca fotografirao sam sljemenski toranj u oblacima. 


A. Šiber, 2021. 


Taj smo dan prešli vrh 
Plešivice i spustili se na 
jaskansku stranu. Usput smo 
stali, prohodali pomalo, a ja 
sam ponešto i fotografirao. 


Ulaz na — marijagoričko 
groblje = fotografirao sam 
ujutro dvadesetpetog siječnja. 


siječanj: 


siječanj: 


Jutro dvadesetsedmog siječnja osvanulo je u suncu i sjaju, a meni su se zgrade koje gledam baš svakoga dana učinile posebnim pa sam ih 
fotografirao s parkinga. 


A. Šiber, 202 


A. Šiber, 2021. 


Istog sam jutra fotografirao i 
labuda na jarunskom jezeru. 


Dvadesetosmog siječnja 
zastao sam opet da 
fotografiram crkvu u Mariji 
Gorici. Zbog plavih boja. 


A istoga sam dana fotografirao 
i marijagoričke breze pod 
snijegom. 


siječanj: 8 


A. Šiber, 2021. 


Tridesetog siječnja fotografirao 
sam dvorac u Slavetiću. Gotov 
siječanjski list kalendara. 


veljača: 9 


Veljača 


veljača: 10 

INfŠiber, 2021. 


Prva fotografija iz veljače Ili pčelice koje samo čekaju da se cvijeće ohrabri? Ove iznad Istoga dana prošetali smo stazom 
prikazuje visibabe (Galanthus). su iz Lovića Prekriškog. kojom uvijek prolazimo i koja 
Nema se tu što posebno je mnogo ljepša kad zeleno trsje 
prikazati, niti na fotografiji miriše po modroj galici. U veljači 
ima neke posebne svjetlosti, ti za tu šetnju trebaju jakna i kapa. 


ali koga visibaba u veljači ne bi 
razveselila? 


veljača: 11 


Na povratku smo zastali u Ozlju, već je bio kraj dana, a vjetar je raznosio Kupu po zraku. 
Zupčanici munjare bili su zakočeni. 

A, Šiber, 2021. 


Četrnaestog veljače otišli smo na Žumberak vidjeti snijeg. U Dragonošu smo 
vidjeli ljestve do oblaka. 

A. Šiber, 2021. 


A vidjeli smo i krasne samoborske brege, negdje kod Cerine, prekrivene 
snijegom. 


veljača: 12 


A. Šiber, 2021. 


veljača: 13 


A, Šiber, 2021: 1 A. Šiber, 2021. 


Dvadesetog veljače šetali smo uz Na mjestu gdje Kupa skreće vidi se Bilo je i rascvalog drijena, a i 
Kupu kod Damlja, od krivine rijeke slovenski Damelj preko puta. Tamo visibaba, naravno, ovoga puta u 
kod Damelja pa sve do Severina na negdje fotografirao sam šumaricu lijepoj svjetlosti na obali Kupe, gdje 
Kupi i natrag. Damalj ima široko jetrenku (Anemone hepatica L). se put iz Damlja spusti do rijeke. 
i lijepo polje s lijepom stazom uz Tamo ima i lijepa klupica na kojoj 


Kupu. smo pojeli sendviče. 


veljača: 14 


Kad smo stazom stigli pod Severin, odvojili smo se od obale Kupe ... 


. i popeli uz strminu pa izišli 
negdje kod škole Ivan Goran 
Kovačić. Pred školom je replika 
Bakićeve skulpture. 


A. Šiber, 2021. 


veljača: 15 


veljača: 16 


A Šiber, 2021. 


Dvadesetprvog veljače opet smo nekako sjekli Žumberak pa zastali u Gorici Svetojanskoj. Ispod bora kod crkve svete Ane puca lijep 
pogled na brda, prema Samoboru. Bilo je taj dan sunca pa smo zastali u Gorici Svetojanskoj i malo niže niz put. 


veljača: 17 


Dvadesetdrugog veljače fotografirao sam kukurijek (Helleborus). Ne znam točno 
zašto, možda zbog njegovih lijepih prašnika. Kukurijek se do tog datuma već dobro 
nakukurijekao. 


Dvadesetčetvrtog veljače opazio sam ogromne količine peludi lijeske na crnoj gumi 
fotoaparata. U analizi peludi u zraku za Zagreb (sa Štampara) pisalo je daje koncentracija 
peludi čempresa visoka, a da su koncentracije peludi lijeske, johe i topole umjerene. 
Medicinsko sveučilište u Beču svakodnevno objavljuje mjerenja peludi u austrijskim 
gradovima, a u Grazu su tog dana bile visoke koncentracije peludi johe i lijeske, dok je 
koncentracija peludi čempresa bila niska. 


Ako se divimo [] genijalnim strategijama kojima se 
cvjetovi orhideja i mnogih drugih biljaka oplođuju 
posredstvom insekata, možemo li jednako savršenim 
dostignućem smatrati guste oblake peludi koje stvaraju 
jele, zato da bi svega nekoliko zrnaca slučajni povjetarac 
nanio na ovule? 


- Charles Darwin, O porijeklu vrsta, moj prijevod s engleskog 


Dvadesetpetog veljače bilo je već kukurijeka, visibaba, drijemovaca, šafrana, jaglaca, 
plućnjaka, a i srijemuša, osjetio mu se već i miris u dijelovima šume. Iscvjetao je drijen, 
a napupala je i rana kruška. Biljke ne znaju za strpljenje i planiranje budućnosti. Počelo 


je pa kako bude. 


A. Šiber, 2021. 


veljača: 18 


Dvadesetosmog veljače na Mrežnici. Izgleda kao ulje. 

Sedmog ožujka uputili 
smo se prema jugu 
i Kupi, a zastali u 
Auguštanovcu, = gdje 
su mrazovi i snjegovi 
prevalili preko 
kukuruzišta. 

U Dubrancu je prilaz crkvi 
zabranjen jer je temeljito 
napukla od potresa. 


Osmi ožujak — smatram 
početkom proljeća i to zbog 
jednog, sad već prilično 
mutnog događaja iz davne 
prošlosti, kad sam još bio 
dječak. Sjećam se, naime, 
jednog osmog marta, s 
cvjećarnicama i karanfilima 
za Dan žena, i zubatog 
sunca. Sjećam se i da sam 
tada hodao u majici kratkih 
rukava. Otada osmi ožujak 
smatram početkom proljeća. 

Stigoh ipak zabilježiti 
i varaždinske crkvene 

ožujak: 22 


Mačka Marta, petnaestog ožujka 2021. godine, zagledana u daljine. 


A. Šiber, 2021. 


ZI ožujak: 23 


Ledeno plavo nebo Na galgama tri galženjaka, 
u Kraju — Donjem, tri tata, tri obešenjaka, 
šesnaestog ožujka. pod njimi čarni potepuh 


tamburu svira Kerempuh. 


Isti dan u Kraju Donjem, 
pored nekad bogate kurije, [idlik 


slabašni konji umorno žvaču. 


ožujak: 24 

Nade \ š i: \ a Ja i M BA Sj ; sg. a A. Šiber, 2021. 
Dvadesetprvog ožujka u Kumrovcu, kraj političke škole. Iznad vile Kumrovec vodi staza, a na njoj se već žuti i sjaji, 
ožujak je, prvi je dan proljeća, kako ga svi osim mene računaju. 


Even though you've lost your way 


Ihe world keeps dreaming of spring 


- Tom Waits 


ožujak: 25 


A. Šiber, 2021. - A. Šiber, 2021. 


Dvadesetsedmog ožujka penjali smo se prema Milengradu. Gore su oblaci uokvireni zidovima što izgledaju kao jadne i trule 
čeljusti starca. 


ožujak: 26 


u m andio LE VEANK 


U Donjoj Selnici je spomenik na mjestu gdje je osnovana Prva zagorska udarna brigada. Razbili su mu petokraku. Zastajemo 
pored ceste da vidimo mekane pregibe zemlje. 

Donji Čemehovec neugledno je naselje s hrvatske obale Sutle — s one strane 
je Stara vas Bizeljsko. Skrenuli smo skoro slučajno, nadajući se i ovoga puta 
da bismo na jednom od skretanja na kojima nikad ne skrećemo mogli otkriti 
nešto pamtljivo i lijepo. U Donjem Čemehovcu nema mnogo toga lijepog, a i 
ljubičasto cvijeće, trećeg travnja, izraslo je kraj ruševne kuće i potoka u kojem 
je nabacano smeće. Cvijeće je i usprkos tome bilo lijepo. 

domu boraca NOR-a i omladine Jugoslav 


h mačaka koje se oko Doma vrzmaju. 


i mazni 


to idemo, zbog zraka i hrasta te pogleda 


Toga smo se dana, trećeg travnja, bili uputili prema Kumrovcu, a posebno prema Spomen 
je čes 


gd 


travanj: 30 


KOA zero" 


Petog travnja otišli smo na Kupu, zastajali u Brodu na Kupi, a onda još i dalje, u 
Kužlju, gdje most ide preko potoka, a cesta uz njega i gdje se sva ta voda, valjda 
malo dalje, spoji s Kupom koja je stalno desno od nas. 


travanj: 31 


A. Šiber, 2021. 


Kraj kuželjskog je mosta i mala knjižnica i čitaonica, Raj Kuželj - malo drvenog krova nad policama s knjigama, dođeš i uzmeš ako 
hoćeš nešto pročitati. Kraj potoka, malo iznad mosta i ispod crkve, možeš i sjesti na klupicu pa pročitati što si uzeo, uz klokot vode i 
ciku djece koja šutaju loptu malo niže niz cestu. Mogao bi pročitati, recimo, Šenoinu Seljačku bunu ili jednu od narančastih knjiga na 
kojima piše Šekspir, Opasnosti interneta ili Čovjek i rad? Kršćanin i njegova vječna budućnost? Kako tko voli. 


Još dalje uz Kupu je 
Gornji Ložac. Iu se 
brdo uzdigne nad 
rijeku, a novi lijepi put 
vodi i dalje, u planinu, 
do Čabra. Odlučili 
smo se ovdje vratiti 
neki drugi put. 


A:Šiber, 2021. 


travanj: 32 


travanj: 33 


A. Šiber 2021. Pau ; KLE) - Z h 


Desetog travnja u Koprivnici. U koprivničkom gradskom parku uvijek treba zastati kraj sjajnog kipa Buđenje Josipa Fluksija, 
pogotovo kad je okružen cvatom trešanja, kao što to svake godine bude oko desetog travnja. Japansku trešnju (Prunus serrulata) 
fotografirao sam i dvadesetprvog travnja, a toga je dana bilo i tulipana (Tulipa). 


travanj: 34 


A. Šiber, 2021. 


Dvadesetdrugog travnja u Kraju Donjem fotografirao sam zlatnu maru na cvatu aronije (Aronia). 


travanj: 35 


Dvadesettrećeg travnja fotografirao sam i pokoji grozdasti cvat jorgovana 
(Syringa), ali ih je ove godine bilo mnogo manje nego prošle. Mraz ih je 
uglavnom poubijao. 


A. Šiber, 2021. 


travanj: 36 


A dvadesetčetvrtog travnja 
ponovno smo pošli na 
Kupu i prvo zastali u Brod 
Moravicama. Na spomen- 
ploči piše: 


Stoljećima već u ovom 
divnom gorskom kraju 
žive radini i skromni 
ljudi - grentaši, drvarji, 
kučarci, željezničarji... 
koji so se teškn delon 
skrbeli za sakidašnjo 
črno koro kruha i borili 
protiv tuđincev, koji su 
nam htjeli oteti dragi 
zavičaj i naše šume, 
s kojima rastemo i 
živimo pod tim škrtim, 
ali toplim i slobodnim 
goranskim suncem. 


A. Šiber, 2021. 


A. Šiber, 2021. 

travanj: 


Kodre 


“>A Šiber, 2021. g posnenza š A, Šiber, 2021. 


Pa smo i opet zastali u Kužlju, ovoga puta kod traktora pod cvatom, odmah prije mosta. Ovoga se puta nismo okrenuli kod Gornjeg Lošca, nego smo 
otišli dalje, do Čabra pa tek onda natrag. Negdje u središtu Čabra, u Ulici žrtava fašizma je lav, a kad se popneš stepenicama do crkve, otvori se lijep 
pogled prema čabarskim krovovima. Jednom davno, ne znam više kad, spuštali smo se stazicom niz Čabranku i na njenom kraju, u hladu šume pojeli 
sendvič. To je jedan od trenutaka koji su se izgubili u toku vremena i ne postoje više kao precizna odrednica, nego samo kao posve nepouzdano sjećanje 
koje svakoga puta kad ga se prisjetimo izgleda malo drugačije. 


38 


Dvadesetpetog travnja krenuli smo opet prema Kumrovcu, ali toga smo dana, nažalost, 
potpuno pogriješili u odabiru odredišta, jer se u Kumrovcu održavao reli i sve je bilo puno 
ljudi i automobila koji su nas pratili cijelim putem. 


Ti ljudi, uostalom, ne bi nikad otišli tamo zbog svjetlosti na brdu, kad je najbolje stati u plavi 
hlad hrasta i ispod njega pogledati kako se žute oranice i krošnje koje već pomalo posustaju. 
Ili zbog zrikavca u sumrak, kad ljetna toplina dovoljno popusti da se prisjetimo zašto uopće 
pjevamo i kad bismo mu se najradije pridružili samo da ga možemo naći, zato što se svaki 
put pritaji kad nas osjeti blizu. Ili zbog srne koja pretrčava cestu. Iako je vidiš izdaleka, nikad 
nemoj dodavati gas da proletiš prije nje, jer srna koja je započela letjeti više ne može stati 
zato što joj srce daje takt, zato što joj srce lupa kao bubanj, sve brže i brže, dok ne preleti tu 
gadnu i tvrdu stazu kojom si se uputio. Ne bi nikad došli zbog vjetra koji uvijek kao da nešto 
govori iako svaki put izgubimo onu drugu polovicu rečenice pa nam se učini da ni ona prva 
nema smisla, nakon čega je odmah zaboravimo. Treba tu doći mnogo puta da ne čuješ više 
šapat nego da osjetiš ljudsku ruku kako ti hladi znojno čelo. 


Došli su ipak zbog metala i motora koji ruže i grebu, smrde i dime, pretječu i gaze, bolje ti 
je da ih se čuvaš. Došli su da vide koji je od njih najsmrdljiviji i najglasniji, koji je od njih 
najbrži i najskuplji. I kad su i došli, nisu usput vidjeli ni srnu, ni vjetar, ni zrikavca, ni hrast, 
ništa nisu vidjeli osim metala koji su poželjeli najjače što oni uopće mogu išta poželjeti i 
zbog kojeg bi ubili i srnu i poravnali brdo i posjekli hrast, zbog kojeg bi betonom podavili 
travu. 


Takvi ljudi su opasni jer će zbog onoga što žele i zbog svega što ne vide uništiti sve ono 
vrijedno od čega živimo, sve dok nam na kraju ne ostanu samo smrdljivi dim i metal, jedan 


skuplji od drugog. 

Kad smo vidjeli svu tu gungulu, odlučili smo samo 
malo prošetati Zelenjakom, uz Sutlu pa smo se 
vratili kući. lako je Zelenjak toga dana uistinu 
zaslužio svoje ime, ipak nam je bilo žao što se i 
opet nismo popeli na brdo nad Kumrovcem. 

Istoga smo dana zastali i u Ribniku. Cijela 
trsja poredali su se maslačci. U daljini se, kroz svibanjsko cvijeće (runjika? Hieracium se Hrvatska spremala za lokalne izbore pa je 
umbellatum?) vidi Kupa. tako i u Ribniku vladala prava predizborna 

atmosfera. 

Drugog svibnja otišli smo 
opet na Žumberak, ovoga 
puta prema — Budinjaku. 
Jako nije bilo čistog neba i 
sunca, livade su bile pune 
maslačaka (Taraxacum). 


Četvrtog sam svibnja u 
Kraju  — Donjem — snimio 
tratinčice (Bellis perrenis). 


A. Šiber, 2021. 


svibanj: 42 


svibanj: 43 


Osmog svibnja bili smo u Pregradi. Pregrada je poznata po svojoj crkvi koju 
nazivaju i zagorskom katedralom. Na brdu iznad crkve otvorile su se ljubičaste 
magnolije (Magnolia), a bilo ih je i neotvorenih. 


A. Šiber, 2021. 


U x 
A, Šiber, 2071.5 


Dvorac Veliki — Tabor 
gledali smo preko livade 
pune  livadskih  ljutića 
(Ranunculus  acris), a 
uz nju smo se do njega i 
popeli. Svratili smo i u 
Kumrovec gdje smo sreli 
lana Andersona. 

A. Šiber, 2021. 

Sutradan, devetog svibnja, zastajali smo u Gomirju i u Staroj Sušici. 


Pred ulazom u dvorac u Staroj Sušici otvorili su se crveni cvjetovi japanske 
dunje (Chaenomeles japonica). 


A. Šiber, 2021. 


U Ravnoj Gori smo zastali 
da pogledamo Bjelolasicu. 
Domaći mi rekoše da je na 
Bjelolasici prekjučer padao 
snijeg. Ne možeš proći 
nezamijećeno s kosuračom i 
bradurinom i fotoaparatom 
oko vrata. 


- Je li za novine ili za gušt? 


- Za gušt! 


A na kraju smo završili 
u Matić poljani. Između 
kamenih mrtvih partizana 
na nekoliko mjesta rasle su 
cijele kolonije, otoci proljetne 
sirištare  (Gentiana verna). 
Takva plava se rijetko viđa u 
prirodi. Osim sirištare, vidjeli 
smo i sramežljivog medu koji 
je pobjegao među smreke kad 
nas je ugledao. A i nama je 


laknulo kad je pobjegao. 


A. Šiber, 2021. 

Jedanaestog svibnja fotografirao sam cvjetove borovnice (Vaccinium 
myrtillus) u Kraju Donjem. 

Petnaestog svibnja išli smo u Bosiljevo i u Novigrad na Dobri vidjeti most i kaštel. Do kaštela smo se i popeli, kad mu se približavaš lijepo 
izviruje iza krivine. Kroz prozore kaštela puca lijep pogled na Dobru i mekane bregove iznad nje. 


j 


Dobru smo taj dan prešli i na 
mostu između Lipa i Protulipe. 
Blizu mosta, na obali koja 
pripada Lipi postavljena je ploča 
u spomen na pet djevojaka iz 
sela koje su se u nabujaloj Dobri 
utopile 26. prosinca 1916. godine 
kad je potonula trošna skela. 
Godinu dana nakon te tragedije 
započela je gradnja mosta preko 
Dobre. 


Na povratku, negdje blizu 
Jaškova zastali smo da vidimo 
konje. Opkolili su ih ljutići. 

Dvadeset drugog svibnja zastali smo u Plešivici. Kod plešivičke vinarije puca lijep pogled preko starog bureta. U središtu je mjesta lijepo 
očuvan spomenik iz NOB-a. Nisam tog 22. svibnja mogao ni slutiti da ću se za koji dan teško razboljeti i da će mi se život bitno promijeniti. 

Lipanj 


Prvih desetak dana lipnja bio sam u bolnici, a onda jedva 
dočekao da od nje pobjegnem, barem privremeno. 


Jedanaestog lipnja otišli smo u Kumrovec, a na putu tamo 
zastali smo u Dubravici, da pokušam fotografirati svjetlo na 
polju. Malo prije devet, dok smo se vraćali i dok me je moja 
Goga kritizirala kako sam slab partizan, običan teoretičar te 
da se moram boriti sa svojom bolešću, uzeti štuc u ruke, a ne 
gubiti žestinu samo tako, upalim ja radio da čujem vijesti. 


A na radiju Ivica Prtenjača, u emisiji “Moj izbor“ kaže, I evo, 
prije vijesti, jedan dragulj s bespuća interneta — Džoni Štulić 
prepjevao je Leonarda Cohena. Mislim ja, koja je to, pa mora 
biti Partizan, koje li slučajnosti čovječe, a nas dvoje upravo o 
tome govorimo (ono “štuc u ruke? je Štulićev slobodni prepjev 
Cohena - štuc je kratka ili skraćena puška)! Pusti tako voditelj 
“Štulića" a ono nije Štulić nego Šiber i njegova supruga (!), 
kunem se svime, smrznuli smo se kad smo se čuli na Prvom 
programu Hrvatskog radija, kaže Goga Čuj mene! u dijelu 
gdje ona pripomogne Kroz čempres vjetar duva i kroz groblja 
vjetar duva. Skinuo Prtenjača s bespuća interneta ili mu je 
netko poslao, a ono s mog Youtube kanala! Možda nije ništa 
posumnjao jer se nisam potpisao u videu. 

A. Šiber, 2021. 


Dvanaestog lipnja otišli smo 
u dolinu Gračnice, na Liscu i 
u Jurklošter. Fotografije ipak 
nisu bile pamtljive, ostala mi 
je jedna lijepa pod hrastom 
iznad crkve sv. Lovrenca 
i kranjski ljiljan (Lilium 
carniolicum; kod nas se ovaj 
cvijet smatra — ugroženom 
vrstom) s vrha Lisce. 

Trinaestog lipnja, na svetog Antuna, otišli smo do Lovića 
Prekriškog, ali i otamo mi je ostalo samo ovo malo neoštrog 
ljubičastog u žutom (riječ je vjerojatno o ptičjoj grahorici, 
Vicia cracca). Može biti da sam više hodao i disao, a manje 
fotografirao tih dana. 


Ireba nam vrijeme, premda to može izgledati kukavički, 
kao bijeg od borbe. No, što je uostalom život nego raspored 
vremena? Raspored onih trenutaka koje očajničkitražimo ikoji 
su razlog da živimo, iako se radi samo o rasporedu konačnog 
vremena — onog koje nam je ostalo. Stoga, iako lijepe trenutke 
raspoređujemo prije onih ružnih, koji će sigurno doći, ne 
smatramo to kukavičkim, nego zapravo životom samim, 
razlogom da se živi i podnosi sve ono grozno što nas čeka. 


Uostalom, da je život isključivo racionalan ne bi ga vrijedilo 
živjeti. Kad se okrenemo i prebrojimo zbog čega žalimo, a 
zbog čega smo sretni, među stvarima zbog kojih žalimo bit će 
uglavnom one koje društvo naziva odgovornim i racionalnim, 
a među onima zbog kojih smo sretni, one koje društvo naziva 
neodgovornim i iracionalnim, zbog kojih nas je okolina, kad 
smo ih činili, glasno ili potajno osuđivala. 

Devetnaestog lipnja krenuli 
smo = prema — Rogaškoj 
Slatini, a zastali u Olimju. 
S Jelenovog grebena lijep je 
pogled na crkvu i samostan. 
Pred crkvom su bili bijeli 
lopoči (Nymphaea alba). 

U Rogaškoj Slatini zastali smo na kolodvoru i kod gradske tržnice, zbog svjetlosti. S 
položaja negdje blizu kapele sv. Ane fotografirao sam zgrade na Zdraviliškom trgu. Pred 
Trgom stoji spomenik iz NOBa. Na spomeniku je popis imena poginulih u Drugom 
svjetskom ratu, a piše i: 
Svetal spomin nas z onimi prepleta 
Ki padli so jugoslovanska zemlja zate 


Nikome, barem zasad, nije palo na pamet da stuca ono jugoslovanska i upiše slovenska, 
što je kod nas uobičajena rabota. 

M Šibr, 2021. 

Dvadeset drugog lipnja otišli smo u Gornju Stubicu. Stali smo, naravno, kod Matije. Spomenik 
Seljačkoj buni u Samcima možda je i najljepši spomenik u Hrvatskoj, iako ga slabo paze. 


ko, 97 ni < 
Bi RUKU 


“ hy š 
j dd ća, = hh Az I A CE 
dida mimi SMA RRL 


ed 


Na sporednom su ulazu u dvorac Oršić, iz parka — stupovi. Oni neizravno 
osvijetljeni svjetlošću raspršenom s neba su plavi, a oni koji primaju svjetlost 
odbijenu s toplih i obojenih zidova dvorca i s tla su narančasti. Objekti u suštini 
nemaju boju po sebi, njihova se boja realizira tek u međudjelovanju s okolinom. 
Ovo pogotovo vrijedi za “bijele" objekte. 


A. Šiber, 2021. 

Dvadeset četvrtog lipnja, nakon duge bolesti, 
umrla je Ljubica Velan. Dragu Ljubicu poznavao 
sam uglavnom s Facebooka, ali jednom sam joj, 
u Muzeju suvremene umjetnosti, stisnuo ruku 
na svoje veliko zadovoljstvo kad se toga sjetim. 
Pohrlila je tišini u kojoj se disanje ne čuje. Svijet će 
biti ružnije mjesto bez nje. 


Nekoliko dana prije smrti poslala mi je svoju zbirku 
pjesama Ptice svagdana iz koje navodim njenu 
pjesmu Prekomjerna doza. 


Dvadeset šestog lipnja otišli smo prema Gorskom 
kotaru i zastali u Ravnoj Gori da i opet pogledamo 
na Bjelolasicu. U svibnju je ovdje sve bilo puno 
maslačaka i zeleno, a sad je žuto i suho i skupljeno 
u bale sijena, a na vrhu Bjelolasice nema snijega. 
Ipak je lipanj. 


Na povratku smo, na samom kraju dana, skrenuli 
u Lukovdol da kod spomenika pojedemo sendvič i 
popijemo pivo. Ja sam opalio i nekoliko fotografija 
iako žive svjetlosti više nije bilo. 


A. Šiber, 2021. 


PREKOMJERNA DOZA 


Udisala 

sam 

ljubav pohlepno, 
riba na suhom. 
Samo bih 
ponekad 
izdahnula 
izlomljenim 

Dvadeset devetog lipnja fotografirao sam mačku Martu u jednoj od svojih 
karakterističnih mačjih poza pred cvjetovima djevojačkog oka (Coreopsis 
grandiflora). Taj je dan bila prava mačja vrućina! Da čovjek cijeli život slika 
samo mačke, vjerojatno mu to nikad ne bi dosadilo. 


Zapravo, ne treba se opterećivati nimalo više nego što je nužno radom i 
obvezama. Mačke to najbolje znaju. Važno je da smo koliko-toliko zdravi. 
Jedna od velikih prednosti zdravlja je to što ljudima možeš ugoditi i razveseliti 
ih. Možeš im nešto fino skuhati, možeš im nešto lijepo ispričati ili pokazati, 
možeš ih negdje odvesti, možeš s njima na obalu i u more, sunčati se i plivati 
u zdravlju i smijehu. Možeš se smijati s njima bez ikakve zadrške, jer nikoga 
ništa ne boli i možete, evo baš sad, otići gdje god hoćete, samo ako hoćete, 
jer ste zdravi i ništa vas u tome ne sprječava. Pa iako nam se ponekad, kad 
smo zdravi, to što dragim ljudima ugađamo i pomažemo učini i kao obveza 
ili teret, zapravo se radi o daru koji im dajemo i koji i nas veseli, a kojeg bez 
zdravlja ne bi bilo. Jedna od ružnih strana bolesti je i to što više ne možemo 
tako darivati one koje volimo. 

Trećeg srpnja krenuli smo prema Celju. Nismo dugo bili. Ovoga smo puta išli naokolo. Uostalom, do Celja je i nemoguće drukčije doći. Zastajali 
smo u Kozjanskom parku, u Plištanju, ali o tome ću još pisati u ovom Kalendaru. U Celju je bio lijep dan, a omladina je izišla na terase uz 
Savinju. Mi smo šetali, uz i niz rijeku i gledali vodu i ptice u njoj. Ponadali smo se i pojesti sladoled na štandu kod hotela Europa, ali štanda 
ovoga puta nije bilo. Kaže gazda da mu se ovo ljeto ne isplati. S nasipa uz Savinju, kroz borove i lipe, lijepo se vide tornjevi celjskih crkava. 

A. Šiber, 2021. 


Desetog srpnja krenuli smo prema Ptuju. Otišli smo pogledati krovove s visine, na svježem zraku i u lijepom ljetnom svjetlu, na vjetriću koji nagrađuje 
sve one koji se popnu do dvorca na brdu. Kad pogledaš kroz vrata zida, vidiš zelena brda i kuće, kao uokvirene na zidinama dvorca. Ptuj je, kao i svaki 
grad uostalom, pretrpio posljedice pandemije. Slastičarnica Teta Frida u koju smo išli na kremšnite s marelicama i sladoled više ne radi, ali većina toga 
je ipak ostalo onakvo kakvo pamtimo. Galebove, naravno, nitko ne može potjerati s mosta preko Drave, a kamoli nekakva ljudska pandemija. 


Tog mi je dana ostala i fotografija 
s puta, iz Bistrice ob Sotli, gdje 
smo stali kraj strništa. 


Jedanaestog srpnja šetali smo 
Hrebinama i = Trstenikom 
Pušćanskim. Ostala je jedna li- 
jepa fotografija s tekomama 
(Campsis radicans) u prvom 
planu. A bijelo je cvijeće vjero- 
jatno jednogodišnja krasolika 
(Erigeron annuus). Ima je zad- 
njih godina posvuda. 

Petnaestog srpnja otišao sam u Ljubljanu, da obavim neke formalnosti, ali najviše da vidim Primoža. Lijepo smo se prošetali uz Ljubljanicu do 
Križanki i Križevniške ulice, sa zidovima prekrivenim cvjetovima petunije, a išli smo i drugom stranom Ljubljanice kroz nizove dućančića i 
restorana i terase pune ljudi. 

Ljubljanica je uvijek lijepa. I turistički brodovi na njoj. Poslije svega smo 
sjeli u Vegovoj i popričali uživo nakon puno vremena. 


A. Šiber, 2021. 

Osamnaestog srpnja išli smo prema Pokuplju, ali dan nas je pomalo iznevjerio. Zastali 
smo na mostu ispod Pokupskog, a u Lijevim Štefankima nas je ulovila kiša. 


A. Šiber, 2021. 


A, Šiber, 2021. 


Devetnaestog sam srpnja u Kraju 
Donjem fotografirao = gliciniju 
( Wisteria), a purpurne rudbekije 
(Echinacea purpurea) su bile 
snažnije nego što će ikad biti. 

A. Šiber, 2021. 

A. Šiber, 2021. 


Dvadeset drugog srpnja ujutro lunjao sam Zagrebom, i to njegovim zapadnim dijelom, uz Ilicu, nakon pretraga krvi koje sam obavljao. Iako je 
bio lijep dan, Zagreb me se ružno dojmio. Izrasle su u njemu nekakve ružnjikave zgrade pored onih koje znam još s kraja osamdesetih. Kranovi su 
svuda i grad se valjda pokušava obnoviti nakon potresa, ali sve je to jadno i sporo. Iako nekakve ljepote ima i u kranovima. 

A. Šiber, 2021. 


Dvadeset trećeg je srpnja počeo moj godišnji odmor, a dvadeset šestog smo otišli u Brežice. Bio je jedan od onih nekoliko odvratnih sparnih dana ljeta 


2021. godine, s bijelim nebom i bolesnom svjetlošću. Zračne struje su tih dana nosile saharski pijesak. Oleanderi (Nerium oleander) u Ulici Stare pravde 
ipak su mirisali. Jedan se brežički crkveni toranj vidi kroz spomenik iza mosta. Na spomeniku pored ostalog piše: 


V spomin junaštvu naših dedov v kmečkih punti, trpljenju izgnancev v nemških taboriščih, zapornikom in talcem fašističnega nasilja, padlim borcem v osvobodilni vojni 1941 - 1945. 

Dvadeset = sedmog = srpnja 
fotografirao — sam = ljiljan 
(Lilium) u Kraju Donjem. 
Kakvi spektakularni prašnici! 


A Šiber, 2021. 

A Šiber, 2021. 


Prvog kolovoza otišli smo prema Novom Mestu. Najprije smo zastali u Galeriji Božidar Jakac u Kostanjevici na Krki. Tamo često odlazimo, ponekad 
samo zbog njene okolice. I to ne samo zbog skulptura koje se nalaze po cijelom dvorištu Galerije, nego i zbog potoka, mirisa trave i drveća, i svjetlosti, 
naravno. Mjesto na kojem je Galerija posebno je lijepo, a ilijepo održavano. U dvorištu Galerije redovito potapšemo prasca Gao Menga u njegovoj kući. 


Galerija je nekad bila cistercitski samostan. 


Kratko smo stali i kraj 
Kartuzije Pleterje. Tamo 
je mirno i lijepo, iako u 
zadnje vrijeme ponekad 
smrdi. Radi se valjda o 
nekakvoj proizvodnji u 
okviru samostana. U crkvi 
pored samostana u koju 
je pristup dopušten, često 
se mogu čuti redovnici iz 
unutrašnjosti samostana 
kako pjevaju. Lijepi su i 
voćnjaci pored Kartuzije. 
Vidi se toranj crkve u 
Šmarju. 


A. Šiber, 2021. 

Kod Šentjerneja me obično 
zaustavi pogled na crkvu u 
Dolenjem Gradišču koja izranja 
iz kukuruza (Zea mays). 


2021 

više ne shvaća preozbiljno. Kip je vrlo korektno izrađen pa je lijep ukras. Na spomen ploči pored kipa piše: 


Odazivajući se pozivu koji je drug Tito uputio omladini Jugoslavije na VI Kongresu narodne omladine Jugoslavije, 54000 omladinaca i omladinki svrstanih 
u 106 brigada izgradilo je zajedno sa 16 preduzeća u vremenu od aprila do 23. novembra 1958. godine 79 kilometara autoputa bratstvo jedinstvo na delu 
između Ljubljane i Zagreba. 

Išli smo sve do Novog Mesta, ali tamo nas je uhvatila kišica. Ostala je tek 
fotka crkvenog tornja. 

Trećeg smo kolovoza krenuli prema Beloj Krajini i Krajinskom parku Lahinja. U parku ispred metličkog grada spomenik je iz NOBa, a među 
bistama je i jedno poznato lice. BU! U samom gradu je lijep hlad, a radili su i muzej i kafić. Središnji se trg pred crkvom obnavlja, ali cvijeća 
svejedno ima posvuda. 


U Otoku i dalje stoji Dakota (DC3), a 
pristupili smo joj kroz visoke belokranj- 
ske kukuruze. Na obavijesnoj ploči pored 
zrakoplova između ostalog piše (moj 
prijevod na hrvatski): 


Partizanski aerodrom u Otoku ostao je kao 
uspomena na nadu u teškim vremenima 
Drugog svjetskog rada; tako su ga zapadni 
saveznici i nazvali PICADILLY HOPE, 
a Sovjeti EK-B1. Osnovali su ga i uredili 
partizani kad saveznički zrakoplovi više nisu 
mogli pristajati na prvom partizanskom 
prisilnom aerodromu na slovenskom tlu 
koje je bilo kod sela Nadlesk u Notranjskoj. 
Nakon napada neprijateljskih snaga na prvi 
aerodrom, aerodromsko se osoblje preselilo na 
novu lokaciju u Belu krajinu. 


Zrakoplov Douglas DC-3 odnosno vojna 
inačica C-47 je transportni zrakoplov Drugog 
svjetskog rata. Dvomotorni propelerac s četiri 
člana posade je američke proizvodnje. 


Zrakoplov dakota s brojem 71 253 bio je zadnji 
Put u uporabi u 679. transportnoj eskadrili na 
zračnoj luci Pleso kod Zagreba. 

U Črnomlju je lijepa svjetlost u samom 
središtu grada. Slastičarnica Vanili čeka 
goste. Stali smo u Pustom Gradecu, 
odšetali do izvora Lahinje i Belčjeg Vrha, 
a onda se spustili kroz kukuruzišta i 
strništa nazad. Šta će ti bolji dan od toga? 

Šestog smo kolovoza otišli 
u Varaždin i Čakovec. 
Iz Varaždina je ostala 
jedna svijetla fotografija, 
a iz Čakovca je ostao red 
kišobrana.  Ulovio sam 
ih samo nekoliko minuta 
prije nego što su ih radnici 


poskidali. 


A. Šiber, 2021. 

Osmog smo kolovoza bili na možda najljepšem izletu ove godine, a bili smo posve blizu — u Kozjanskom parku. Najprije smo zastali u Gradu 
Podsredi. Ljudi su sjedili u dvorištu dvorca, pili pivo i jeli sladolede. Gore je uglavnom mir, iako je grad Podsreda jedan od najočuvanijih 
slovenskih dvoraca, a i prilično posjećen. Odozgo se lijepo vidi Podsreda. Tako su valjda feudalci promatrali kmetove. 

Možda je najljepši komad Kozjanskog parka onaj oko Vetrnika. Tamo je Županov breg, točka na sedamstotinjak metara nadmorske visine 
odakle se pruža prelijep pogled. Do njega se može pješačiti, a i autom se može stići pod sam vrh, iako su ceste uske i treba voziti oprezno. Još 
prije samog vrha otvaraju se lijepi pogledi, a gdje god da pogledaš nekako je “nizbrdo“, kroz cvjetove divlje mrkve (Daucus carota). 

Pod samim je vrhom proplanak s uredno spakiranim sijenom i tek pokojim drvetom, a na samom vrhu klupica na kojoj smo sjeli u potpunom 
miru, u društvu nečujnih leptira na cvjetovima crvene djeteline (Irifolium pratense). 


A. Šiber, 2021. 


Poslije smo zastali u Pilštanju 
(neki ga nazivaju i Plištanj) 
u kojem je bilo nezemaljski 
mirno svakoga puta kad bismo 
ga posjetili. Pilštanj je posebno 
mjesto, s prekrasnim pogledom 
iz crkvenog dvorišta. Treba 
stati pred crkvom, a onda se 
prošetati kroz šumu ispod 
nje, gdje su nekad bile zidine 
pilštanjskog grada. A potom i 
naseljem, naravno, iako se ono 
obiđe začas. 


Pilštanj je među katoličkim 
hodočasnicima poznat kao 
rodno mjesto koruške kneginje 
Eme von Gurk (Eme Krške; 
980 - 1045) koju je papa Pio XI. 
1938. godine proglasio svetom, 
iako je blaženom proglašena 
još 1287. godine. Dogodi se, 
valjda, pa ti sveci zapnu negdje 
u procesu odobravanja. 

Na povratku smo zastali u Malom Obrežu, kraj nojeva. Zastajali smo tu i 
ranije ove godine, ali sam ih ovoga puta nešto bolje i osmotrio i izoštrio. 


Od 16. do 19. kolovoza bili smo 
u Lici. Krenuli smo malo prema 
istoku, prema Velikoj Gorici, a 
onda prema jugu, skoro do Gline, 
kad smo zaokrenuli na zapad. 
Iz Banije u Kordun, a negdje na 
izlazu iz općine Topusko, na putu 
prema  Vrginmostu, naiđosmo 
na spomenik. Spomenik nema 
nikakvu oznaku, nalazi se u 
dubokoj travuljagi i grmlju pored 
ceste, odvojen od nje žicom. 
Pored njega nema ugibališta i 
opasno mu je pristupiti. Dosad 
bi već vjerojatno i izginuo da nije 
od teškog betona. Tek kasnije sam 
saznao da se radi o spomeniku 
partizanskom — aerodromu u 
Čemernici. Nekad je tu bio i jedan 
DC-3 koji je rastavljen i prodan u 
staro željezo. 


Dobrim = dijelom — puta od 
Vrginmosta do Vojnića, s lijeve 
strane, na vrhu brda, vidi se 
razvaljeni Bakićev spomenik na 
Petrovoj gori. 


Na vojnićkom trgu stoji obelisk, spomenik iz NOBa, 
iz srpnja 1949. godine, a visoko na njemu drži se 
petokraka. Spomen-ploče na obelisku su većinom 
potrgane, a vjerojatno bi bila i zvijezda da za taj 
pothvat ipak nije potrebna teška mehanizacija, ili 
barem nadnaravna penjačka hrabrost. 

Novi spomenik kralju Petru 
Svačiću iz 2000-tih (?) odražava 
i novo vrijeme, doduše, prilično 
nespretno, jer kralj sigurno nije 
vrhunac spomeničke = plastike, 
pogotovo tako trom i nezgrapan, 
prekriženih nogu na prijestolju, 
S preteškom krunom, knjigom, 
neupotrebljivim mačem i sokolom 


sklopljenih krila. 


Preko puta trga je robna kuća 
izgrađena sredinom 80-tih, koja 
se dobrano raspala i djeluje 
napušteno (vidi se na krupnom 
planu spomenika). Od svog sam 
prijatelja Mladena saznao da je 
Vojnić u to doba imao nekoliko 
picerija, puno kafića i gostionica 
u kojima se moglo pojesti i popiti, 
veliki motel, malu robnu kuću, 
nekoliko videoteka i trgovina 
mješovite robe, pekara, brojne 
obrtnike, dvije ljekarne, frizerske 
salone... Sad, nažalost, ima tek 
nekoliko kafića i dva dućana. 

U vojničkom su parku, s 
lijepom kolovoškom svjetlosti 
koja probija kroz lipe -— 
spomenici, očito partizanima, 
no nemoguće je odrediti 
kome, jer su sve spomen-ploče 
potrgane. Neka su poprsja 
također odnesena, a neka su 
ostavljena na svom mjestu tek 
nakon neuspješnih pokušaja 
izvaljivanja. Svejedno, i ovako 
ostavljeni kao i da su odneseni 
jer ionako nitko više i nema 
pojma kome pripadaju ta grubo 
i nespretno modelirana lica, 
možda prema nečijem sjećanju 
ili s neke loše fotografije iz rata. 


Na preostaloj ploči na visokom obelisku s petokrakom 
ćirilični je tekst koji govori o 902 kordunska partizana 
poginula u NOB-u i 3849 “ljudi, žena i nejači iz ovog 
kotara koje pobiše na njihovom pragu fašisti osvajači i 
domaći izrodi". U zgradi u pozadini spomenika danas 
je sud, a devedesetih je služila kao zatvor gdje su “bili 
zatvarani, mučeni i ubijani hrvatski branitelji i civili", 
kako piše na spomen-ploči koju je 11. travnja 2015. 
godine postavilo Hrvatsko društvo logoraša srpskih 
koncentracijskih logora. 

A onda kod Krnjaka skrećemo na jug, prema Lici. Prolazimo kroz Veljun, mjesto strašnog ustaškog zločina označenog spomenikom koji svako malo 
netko oskrnavi. Stali smo opet u Slunju, ovdje je svjetlost prelijepa, ali ne odlazimo u Rastoke, gdje se Slunjčica ulijeva u Koranu i gdje odlaze svi 
turisti, nego malo okolo. Prvo na brdašce iznad mosta, pored ruševnog Napoleonovog magazina za žito - ambara — pored kojeg se nalazi restoran. Još je 
ljepše kod Slunjčice, blizu Moćanovog mosta, ispod starog grada. Malo dalje uz Slunjčicu, Slunjani dolaze da se rashlade, a raspali se i roštilj. Kakve su 
samo te boje, koliko različitih zelenih, od tirkizne u daljini, skoro plave, pa do skoro žute, gdje sunce udara kroz krošnje! Autom smo se odvezli još uz 
Slunjčicu, pa opet zastali kod njenog izvora. Putić se spušta iz seoca Slušnice (Slušnica je inače i lokalno ime za Slunjčicu) u kojem nema skoro nikoga, 
a i prije rata je bilo posve sitno. Stigosmo do propalih mlinica, zapuštene okolice koja je ipak označena nekakvom obavijesnom pločom. Stazica dalje 
vodi do izvora, no samom je izvoru malo teže pristupiti sa staze, iako bi se uz malo hrabrosti i moglo. Ja sam ga ipak fotografirao sa stazice. Kakve boje! 

Samo malo dalje prema jugu je selo Broćanac, a pored puta je opet spomenik iz NOB-a. Kraj njega je malo ugibalište koje turisti koriste kao zahod. 
Spomeniku je malom stazom kroz šumicu uz cestu teško prići jer je sve zasrano u zastrašujućoj mjeri i smrdi do neba. Nisam stoga uspio saznati o 
čemu se uopće radi, priznajem - kukavica sam. Kasnije sam saznao da je sa stražnje strane spomenika ogromna ploča i jako dugačka lista s imenima 
poginulih boraca i žrtava fašističkog terora u tom kraju. Nekad su tu bile i klupice i parkić. 


Kordun i Lika su teritoriji uništenih Fa Wa ih i Kk “i RBE: Par A f NAN VET" ZED 
spomenika iz Drugog svjetskog rata. y, u KA RR S i g m. 

Tamo ih je i bilo puno, a velika većina je da 2 BO 
uništena, manjim dijelom zbog nemara, 
a većim iz zlobe, osvete, i nacionalizma, 
naravno. Ni u ostatku Hrvatske nije 
bitno drukčije. 

U Drežnik Gradu ostaci su 
frankopanskog kaštela. Drežnik 
Grad je lijepo mjestašce na brdu 
koje dobro diše zbog uvijek 
prisutnog vjetrića, a put prema 
kaštelu spušta se nizbrdo iz naselja, 
možda petstotinjak metara dugom 
stazom. Na putu natrag društvo 
nam je pratio crvenkasti pas. 


A onda, poslije dugog puta, treba 
zastati negdje u šumi, među 
smrekama i srndaćima koji laju 


da se ulovi zadnja svjetlost dana. 
Plitvički haiku. 

U Mukinjama (Plitvička jezera) je 1981. godine izgrađen Spomen 
dom boraca i omladine 6. proleterske divizije Nikola Tesla koji je 
uključivao muzej, knjižnicu, kino, disko, kuglanu, veliku sportsku 
dvoranu i fotografski klub. Dom je stradao u ratu 90-tih godina, a 
unutrašnjost mu je bila posve uništena, porazbijana i opljačkana. 
Trenutno izgleda sasvim dobro i obnavlja se, iako se više ne zove kako 
se zvao. Kompleks je važan za Mukinje i predstavlja referentnu točku 
mjesta, na posebno lijepom položaju iznad nogometnog i košarkaškog 
terena, s pogledom na vučnicu. Danas se tamo održava i donekle 
poznati plitvički maraton. Nakon što sam se nagledao devastacije 
arhitekture i infrastrukture iz vremena Jugoslavije po Kordunu i Lici, 
mogu primijetiti da je svakako lijepo da se zgrada očuvala, iako su joj 
povijest pregazili i o njoj više nigdje nema ni spomena. 

Sjeverno od Plitvičkih jezera je Plitvica Selo. Ovuda protječe potok koji će se ispod sela obrušiti na Velikom slapu. Voda je u Plitvica Selu još 
mirna, a premda su posvuda napisali “privatno“, svejedno joj treba pristupiti i progacati kroz nju. Iako je hladna. Ispod, u prostoru ograđenog 
dijela nacionalnog parka hodaju turisti. Jedan za drugim u koloni, čovjeku prisjedne takav posjet prirodi pa i ako je toliko spektakularna. 

U centru Korenice, južno od Plitvičkih jezera, krnji je spomenik iz NOB-a. U samoj sredini spomenika na koreničkom trgu nekad je bio kip Marka 
Oreškovića Krntije, španjolskog borca, pobunjenog austrougarskog mornara, komunista i ustanika i, općenito, troublemakera najviše klase i slavnog borca 
protiv svake vrste nepravde. Orešković je odigrao vrlo važnu ulogu u pokretanju otpora fašistima — ustašama, ali i Talijanima. Kipa više nema, a nestao je 
izgleda početkom 90-tih. Na fotografiji sam načinio panoramski snimak preostalog reljefa s unutarnje strane spomenika. Orešković je bio Hrvat, a ustanici 
većinom Srbi. Na preostalom dijelu spomenika, postolju nekadašnjeg kipa, to se i spominje: “Da nam ne bi Orešković Marka, još bi mnoga, zakukala majka. 
Drug je Marko hrvatskoga roda, al' je majka srpskoga naroda.“ Oreškovića su ubili lokalni četnici, 20. listopada 1941. godine. Odmah uz korenički trg je i 
osnovna škola. Zove se Osnovna škola dr. Franje Tuđmana. 

mao 


pm SUE 


Malo južnije od Korenice, iz 
Gradine Koreničke, puca lijep 
pogled na Plješevicu. Ovdje je 
sve puno policije zbog migranata 
koji očito prelaze planinu iz BiH. 
A prostor je predivan — široka 
ravan ispod visoke planine. 


Još južnije, preko = širokog 
frkašićkog polja počinje se 
uzdizati lička Plješevica, sve do 
skoro 1200 m nadmorske visine, 
u dubokoj šumetini, a onda se 


put spušta prema Donjem Lapcu 
i Srbu. Mi smo krenuli vidjeti 
izvor Une u Donjoj Suvaji, ali 
stigosmo prekasno — daleko 
je. Izvor je ionako u sjeni, a u 
kasno popodne teško je načiniti 
dobru fotografiju, iako su boje i 
opet spektakularne. Odlučih da 
ipak objavim jedan fotografski 
neuspjeh, više kao podsjetnik 
gdje se još treba vratiti. 

Južno od Plitvičkih jezera pa 
prema zapadu je Vrhovina. 
Nemam u vezi s Vrhovinom 
mnogo toga za spomenuti, 
osim da sam vidio stado jako 
lijepih krava i morao stati da 
ih fotografiram. U Lici se nađe 
podosta sira i meda, iako je 
krava i pčela posve malo. 


Još malo na zapad je Sinac 
gdje smo vidjeli još krava. I 
ovdje je široko polje okruženo 


brdima. 

U Sinac smo došli zbog vrela Gacke, Majerovog i Tonkovićevog, malo dalje. Kako uopće opisati boje čistih izvora rijeka? 

Na zapad do Otočca, a onda polako i natenane prema sjeveru, kući. Stali smo 
još kraj Tounjskog mosta. 


K Šiber, 2021. 

Dvadeset devetog kolovoza 
otišli smo u Kumrovec. Kiša 
je upravo prestala, a pogled 
ispod hrasta pored spomen- 
doma pred sam je kraj tog 
dana bio posebno lijep. Svaki 
čas će rujan i žuta je boja već 
počela preuzimati zelenu. 


Toga sam dana u Kumrovcu 
fotografirao i vlažnu šumsku 
anđeliku (Angelica sylvestris?) 


na kojoj su se ponegdje još 
caklile kapljice kiše. 

Tridesetog kolovoza u Kraju Donjem fotografirao sam japansku anemonu 
(Anemone hupehensis var. japonica). Bit će ih još i u rujnu i u listopadu. 

Prvog rujna bio sam u Vinogradskoj bolnici. To su uvijek tjeskobni posjeti koji su se već ustalili, ali čovjeka i u takvim situacijama ponešto 
može razveseliti. Meni su tog dana bile zanimljive zgrade u Vrtlarskoj ulici koja se spušta prema Vinogradskoj, i to zbog kvadratnog uzorka 
koji se ponavlja. Na fotografiji se vidi i dimnjak Toplane, svojevrsni zaštitni znak Zagreba. A još malo iznad, na Vrhovcu, je Richterova vila. 


U njezinu se dvorištu nađe lijepih prizora i Richterovih radova. 

Četvrtog rujna išli smo na Liscu. Bio je lijep i vruć dan i ležali smo na svježe pokošenoj livadi, zapravo svega pedesetak metara ispod ceste, a 
opet popuno skriveni strminom terena. Svako malo bismo pogledali prema Razboru i crkvi u daljini zamišljajući ljude koji prolaze između 
kuća. Poslije smo išli do Tončkovog doma i otpješačili dio puta. S ceste se otvaraju lijepi pogledi. Vidi se i Sava. 

Sutradan smo opet išli u Kozjanski park i opet zastali na poznatim mjestima. U Gradu Pišece za oko mi je zapeo cvijet na prozoru. A negdje 
uz cestu smo stali kraj krava. Gospođa krava kaže Dobar dan! 


Popeli smo se i na Županov 
breg u Vetrniku, kao i 
prošloga puta, u kolovozu. 
I kao i prošloga puta 
fotografirao sam — drvo 
pod samim vrhom. I kao i 
prošloga puta sjeli smo na 
klupicu na vrhu. Tu uvijek 
ima malo vjetra. Vetrnik. 

Jedanaestog rujna otišli smo 
na Roglu. Nismo tamo nikad 
prije bili. Najprije smo zastali u 
Kartuziji Žiče. Tamo su radovi 
pa su fotografije građevina ispale 
uglavnom slabo. Ostala je zato 
fotografija mrazovca (Colchicum 
autumnale). Jesen. 


A. Šiber, 2021. 

Napravili smo krug po Rogli, za mene zapravo prilično naporan, ali bilo je lijepo kad smo sjeli na veliki panj smreke i popili jabukovaču, gledajući niz 
strminu koju smo svladali. S Rogle su nas ispratile krave. Jedna, koja se zove Atom Heart Mother, otpjevala nam je i pjesmu. U planu je bilo da obiđemo 
i dvorac Štatenberg (Makole) i tamo smo uistinu i došli, samo da se uvjerimo da smo tu i jednom ranije bili, iako smo to posve zaboravili. Došli smo 
na kraju dana, a u dvorcu je bilo vjenčanje pa se nismo htjeli previše vrzmati među gostima. Ostala je ipak jedna fotografija iz dvorišta dvorca prema 
Makolama. U predvečerje. 


Sutradan, dvanaestog rujna 
otišli smo u Kostanjevicu 
na Krki. Čamce vezane uz 
obalu gledali smo iz debelog 
hlada  razlistalih hrastova. 
U Kostanjevicu treba doći 
zbog vode, ali svakako treba 
otići i do Galerije. Mi, barem, 
uvijek odemo. To je posebno 
ugodan komad teritorija. 


A: Šiber, 2021. 

A i skulpture su odmor za oči. 

Osamnaestog rujna bili smo u Gornjoj Stubici. Od spomenika Gubec-Begu vidi se komadić Gornje Stubice. A u parku pored dvorca Oršić 
svjetlost je bila posebno ljekovita. U Stubičkim Toplicama prošetali smo parkovima lječilišta gdje sam opazio već dobrano crvenu petolisnu 
lozicu (Parthenocissus quinquefolia). Znakovi jeseni su već posvuda. 


Sutradan, 19. rujna, otišli 
smo u Ozalj. Prvi put smo 
opazili gradski park ispod 
munjare kojim smo se malo 
i prošetali. Ovdje se ljudi i 
kupaju kad je toplije. Popeli 
smo se i do dvorca i prošetali 
se unutar zidina, poslije dugo 
vremena. Odozgo se lijepo 
vidi Kupa. 


AjŠiber, 2028 + 

Dvadeset šestog rujna otišli 
smo prema Krškom i Laškom. 
Zastali smo na lijepoj terasi 
dvorca Reichenau u Brestanici. 
Kad prođe korona vratit ćemo 
se ovdje na kavu i kolače. 

prostor, skoro pa trg, koji je . hE ŽE 
potpuno okružen zgradama. Na i “iš 
desnom rubu fotografije vide se 


vrata koja vode na Mestnu ulicu. 


A. Šiber, 2021. 

Dvadeset osmog rujna fotografirao sam japanske anemone u Kraju Donjem. 
Hladno u sjeni i toplo na svjetlu. 

Listopad 


Drugog listopada popeli smo se do Rancerja. Krenuli smo iz Prekrižja 
Plešivičkog i sjećam se kako smo hodali kroz zaraslu livadu, punu već suhih 
stabljika. Na povratku u Zagreb stali smo u Braslovju da vidimo dvije krave 
koje su pasle kraj ceste, a do nas su došla i dva psa. Pogotovo je bila lijepa 
bijelo-smeđa ženka koja je uživala ležeći potrbuške u travi, gledajući krave 
isplaženog jezika. 

Trećeg listopada u Olimju. Popeli smo se pješke iznad Virštanja, kroz šumu, a ja sam putem fotografirao planinarske oznake puta na stablima, 
kako postaju eliptične kako drvo raste. Put nam je presjekla lisica, i to prilično nonšalantno, ne uznemirujući se previše zbog nas. Na brdu nad 
Virštanjem puhao je vjetar, kroz redove trsja. Kad smo se spustili, kraj livade na kojoj igraju golf fotografirao sam drvenog Isusa. U listopadu 


su boje žarke, zelene, žute, narančaste i crvene. Kukuruzi crvene i smeđe odozdo, a vrhovi su im još zeleni i žuti. Ruže su iznad kapije na ulazu 
u vrt s ljekovitim biljem pred samostanom. 

Japanske anemone u Kraju Donjem bile su četvrtog listopada još u punoj snazi. = 


Četrnaestog sam listopada u Dobovi mijenjao gume. Dan je bio ružan i maglovit, 
ali sam svejedno prilično detaljno prošetao mjestom, od malog trgića i crkve do 
hotela i željezničke stanice. Dobova je u bivšoj državi bila poznata uglavnom po 
željeznici. Na crvenim vlakovima na praznim peronima pisalo je da idu u Ljubljanu 
pa sam poželio i ja. Tko, uostalom, ne bi htio do Ljubljane? 

Šesnaestog listopada u Kostanjevici na Krki. Svjetlost najbolje osjetimo kad ima i sjene. Tek sjena odaje karakter svjetlosti. Kakva je sjena? 
Duboka, tamna i topla, u smeđim, skoro crvenim tonovima? Ili je plitka i hladna od neba? Čamac na Krki kroz duboku sjenu krošanja u 
kostanjevičkom parku. A na drvenom Isusu pred mostom sjene su duguljaste i plitke, na blijedom se drvetu vidi svaki list. U pozadini su vrbe 
na obali. Pred kostanjevičkom školom crvene ribice plivaju u malom bazenu pokrivenom zelenim, žutim i narančastim listovima lopoča. 


listopad: 122 


Poslije smo odšetali do 
Galerije i opet je bio mir 
na kakav smo tamo već 
naviknuli. 


Pp . 

Sedamnaestog listopada otišli smo posjetiti svaki od vidikovaca Vinodola. Sve počne negdje ispod Hreljina, od vidikovca Mahavica, odakle se još 
vidi Krčki most i Tribaljsko jezero. Poslije Mahavice idu vidikovci Pridva, Slipica, Gradina, Sviba i Kuk. Oči Vinodola. S Gradine se vide Povile. Ima 
ljudi koji desetljećima ljetuju dolje na obali i nikad nisu bili ovdje, da odozgo vide kako to izgleda. Meni je najljepša Sviba. Treba tempirati obilazak 
tako da se ovdje dođe u zadnji sat danje svjetlosti, kad dan već malo zahladi i kad se prođe kroz ždrebad što umorna leži na livadama, sa sve četiri noge 
smotane pod trbuhom, i krave koje zavlače glavu kroz otvoren prozor automobila. Kamenje oko Svibe u sjeni bude plavo kao prešana pločica vodene 
boje, a trava sjaji žuto i narančasto tamo gdje sunce još izravno udara. 

Dvadesetčetvrtog = listopada 
u Novigradu na Dobri. S 
naše strane Dobre pratili smo 
stado goveda ispod kaštela, 
na drugoj obali. A onda smo 
krenuli natrag, prema mostu. 

Dobru smo slijedili sve do Jarče Polja i zastajali gdje god je bilo boje. I tako sve do mosta. 


Dvadesetosmog listopada 
pod brdovečkim grobljem. 
Dva psa pomalo potrče 
ispred žene pa joj se opet 
vrate. Pa opet tako. Kukuruzi 
su sad već posve žuti. 


Zaprešićki Novi dvori posve 
su prekriveni lišćem, iako 
je još dosta lišća ostalo na 
krošnjama. 

Tridesetog listopada u 

Prekriškom. 


Loviću 

Hladno je u da 


toplo u blizini, gdje se 
žute trava i listovi loze. 

Tridesetprvog listopada otišli smo u Zumberak da svjedočimo svečanostima svjetlosti u njegovim šumskim dvoranama. 

Studeni 


studeni: 130 


Studeni mi teško pada. Moglo bi se reći čak i da 
ga ne podnosim. Imam teoriju da najviše mrzimo 
mjesece u kojima smo rođeni pa je moja odbojnost 
možda posljedica toga što svakog studenog nastupa 
ono zbrajanje još jedne godine kad se i opet 
osvrćemo unatrag, potpuno uzaludno - zbrajali ili 
ne zbrajali sve nam je isto. Tu se radi više o nekom 
užasu zbog vremena koje nam sve brže odmiče, 
a na toj nizbrdici nikako ne možemo prikočiti. 
Bojimo se svake krivine koja će iskočiti i znamo 
da će svako iduće skretanje biti sve teže jer kočnice 
ne rade. Kažu da bismo se trebali opustiti i uživati 
u vožnji, no kako se brzina povećava, to postaje 
moguće jedino psihopatima i zen-mudracima. 
Tako je svima, ako to koga tješi. 


Izvan toga, studeni ne podnosim zbog nedostatka 
svjetla i topline, zbog vlage i ljepljivosti, zbog 
konačnog uništenja svakog znaka ljeta. Studeni je 
zločinac, ubojica lipnja. November has tied me to 
| | an old dead tree, send word to April to rescue me, 
zam“ se oo [BAVE ZED kaže Tom Waits, ai ja mislim tako nekako, iako se 
da ; joe ge- As BH ja poradujem već i ožujku. 

Prvog studenog krenuli smo preko Sljemena do Stubice. Na putu tamo zastali smo ispod linije nove žičare. Šuma je bila uglavnom siva i smeđa, ali 
vidjelo se još ponegdje i jarke žute pa i zelene. Zastajali smo u dvorcu u Stubičkom Golubovcu, a onda u dvorcu Oršić u Gornjoj Stubici. 


Tamo smo vidjeli mladu 
mačku kojoj sam dao ime 
Nefertiti Ne mogu baš 
garantirati da je ženka, ali 
bilo je nešto u njenoj (?) 
eleganciji što me je navelo 
na takav zaključak. 


Na povratku smo opet 
išli preko Sljemena, dok 
je svjetlost postajala sve 
slabija. Stigli smo zastati 
kraj Centra za travnjaštvo, 
gdje se ne može ući, ali je 
zato prilaz kroz drveće lijep. 

studeni: 132 


A stigli smo i zastati da vidimo Medvedgrad. 

Sedmog studenog otišli smo na Plešivicu. Dan je bio lijep i uglavnom sunčan, 
a šetali smo iznad naselja Plešivice, a ispod samog vrha. Iz te je šetnje ostala 
fotografija. Pogled niz Jurjevčane. 


A. Šiber, 2021. 

A. Šiber, 2021. 


Osamnaestog studenog otišli smo u Kumrovec. Spustili smo se od spomen-doma gdje smo vidjeli starog mačjeg poznanika sve do nekadašnje 
političke škole. A onda smo prošetali oko ekosela. 


studeni: 135 


. 
Sve do vile Kumrovec. 


Iznad vile je skrivena i 
skoro zaboravljena staza 
oko koje rastu pavitina i 
imela. 

Dvadesetog studenog otišli smo u Gorski kotar, prvo u Fužine. Tamo je bilo poprilično ljudi, a dan je bio svijetao i sunčan, iako sigurno ne i topao. 
Prošetali smo oko fužinskog jezera Bajer. Narančasta bova topli je komadić svjetlosti na pozadini od hladnog i plavog. Studeni. 


Autoput preko jezera provodi nadvožnjak. Njegovi stupovi izgledaju kao ukazanje kad ih svjetlost pogodno obasja u pravom dobu dana. 

Na povratku smo otišli do 


Mrzle Vodice. 


studeni: 138 


\ f 


A onda oko Lokvarskog jezera i kroz Lokve nazad kući. Ima jedna crkvica i 
široki parking malo izvan Lokava gdje obično stanemo da pojedemo sendvič 
i pogledamo Lokve. Dani su sve kraći. 


A. Šiber, 2021. 

Dvadeset prvog studenog krenuli smo, i opet, prema Kostanjevici na Krki. Dan nije obećavao i počeo je prilično tmurno, a tako je bilo i kad 
sam zastao kraj Račje Vasi da fotografiram žute cvjetove repice (Brassica napus). Barem malo boje u sveopćem sivilu. No, već samo pola sata 
kasnije, sunce je počelo probijati oblake i malo-pomalo grijalo dijelove tla koji su se još dali ugrijati. Žuto i žuto-zeleno u sivom i plavom, pokraj 
vode i mosta. Kao slika. Prvo smo otišli do kostanjevičke škole. Listovi lokvanja bili su već skoro smeđi. 

A onda smo pješačili po livadama na kojima su pasli konji, pored potočića, a toranj Galerije se sve jasnije razaznavao kroz maglu kako smo 
mu se približavali. Prasac Gao Menga i njegova kuća zračili su sjajem koji dotad nismo vidjeli. Svatko tko dođe u Galeriju Božidar Jakac u 
Kostanjevici na Krki mora potapšati prasca Gao Menga inače gubi barem dva boda. 

U Mariji Gorici je dvadesetdevetog studenog pao snijeg, a bilo ga je i tridesetog 
studenog kad sam fotografirao purpurnu rudbekiju. Rudbekije su neumorne biljke. 


A Šiber, 2021. 

A. Šiber, 2021. 


Drugog prosinca ujutro, 
sunce se u Brdovcu 
probijalo kroz izmaglicu. 
Zbog Save, valjda. Žuto i 
plavo, s dimnjacima. Stao 
sam ispod —brdovečkog 
groblja i u petnaestak 
minuta ispratio izmaglicu 
s polja. Bio je to prilično 
poseban trenutak. Dogodi 
se takvo što ponekad, a 
često trenutka nismo ni 
svjesni dok mu svjedočimo, 


postane nam jasno tek 
kasnije. 

Osmog prosinca u Kraju Donjem 
nekakav odašiljač izranja iz 


mrazom = prekrivenih  krošanja. ! 

Sve je sivo osim crvene ograde. - 

Plavkasti se mraz nahvatao i na kad 

Dvanaestog prosinca bili smo u Vara 


prosinac: 149 


Sedamnaestog prosinca u Kraju Donjem. Jutro je i magla se nije digla, a i neće još dugo. 
Konj gleda u mene. Sve je spaljeno i u dimu, jedino je on preživio na bojištu, iako mu je 
noga slomljena. 


A. Šiber, 2021. 

Osamnaestog prosinca bili smo u Plešivici, šetali pod vrhom i gledali prema jaskanskoj 
strani. 


A\ Šiber, 2021. 

Devetnaestog prosinca ovce su pohrlile k meni iz plavetnila Stojdrage. Valjda su mislile da ih imam čime nahraniti ili da ću im barem na frulici zasvirati. 
Neću, ne znam svirati frulicu, a nemam im ni što dati, stao sam tek da ih pogledam. Žumberačke krošnje više nemaju listova, ali ostalo je zelenila u 
najotpornijem bilju i korovu. Uglavnom je sve, ipak, plavo i žuto, pogotovo kad se pogleda iz daljine. Planine u Mrzlom Polju Žumberačkom izgledaju 
kao otoci u moru. Sunce i more magle. 


A. Šiber, 2021. 


Dvadeset petog prosinca, 
na Božić, dvorac Oršić 
u Gornjoj Stubici bio je 
okićen grančicama jele i 
crvenim trakama. Dvorac 
se već dugo obnavlja, ali 
napredak se ipak vidi. 


U dvorištu jedne kuće 
kraj dvorca postavljena 
je hranilica za ptice puna 
sjemenki.  Skupilo se 
vrabaca i sjenica, sve se 
užurbalo i čuje se svako 
malo glasno FRRRRRRR, 
FRRRRRRR kako ptičice 
letaju tamo-amo, iz žive 
ograde do hranilice i 
natrag. Kraj žive ograde, 
izvan dvorišta, prikrao 
se mačak, sav napet i 
koncentriran čeka ne bi 
li i njemu štogod uletjelo 
u usta, ali dok smo mi 
bili tamo nije imao sreće. 
Na nas se skoro nije ni 
osvrnuo. 

Dvadeset devetog prosinca bio 
je ružan dan. Stali smo u Rozgi 
da pogledamo prema Sutli i 
neraspoloženom drveću. Neki 
pijanac za volanom otvorio 
je vrata u vožnji i urlao nešto 
posve nerazumljivo prema 
nama. Stiže nova godina, 
valjda se krenuo veseliti prije 
vremena. 


Otišli smo sve do Klanjca, 


gdje smo stigli baš pred kraj 
dana. Poslije smo stajali pored 
okićene jelke u centru Klanjca 
i sve je okolo bilo tamnoplavo, 
osim žaruljica koje su se sjajile 
narančasto, kao vatra. 


A. Šiber, 2021. 

Posljednjeg dana godine otišli smo na Krk. Bilo je sunčano i posvuda su bili 
galebovi. Ulovio sam jednog na krčkog rivi, s crvenim svjetionikom u pozadini. RA E TESITE 

prosinac: 155 


A poslije smo otišli i u Bašku, do Vele plaže. U prosincu tamo nema nikoga osim galebova. Šetali smo do Zaroka pa natrag, kad je dan već 
gasnuo, a plavilo je polako prelazilo u žutilo. S galebovima. 

Auguštanovec 


B 
Baška 
Bela Krajina 
Bistrica ob Sotli 
Bjelolasica 
Braslovje 
Brestanica 
Brdovec 
Brežice 
Broćanac 
Brod Moravice 
Brod na Kupi 


Budinjak 

46, 59 
117 
113 

3, 126, 144 
70 

91 

36 

37 


42 


Celje 

Centar za travnjaštvo 
Cerina 

Crkva svete Ane 
Crkva svetog Lovrenca 

Čabar 
Čakovec 
Črnomelj 


62 
131 
12 
16 
53 


38 
81 
80 


Indeks mjesta 


Indeks mjesta 


D 


Damalj 

Damelj 

Dobova 

Dobra 

Dolenje Gradišče 
Donja Selnica 
Donja Suvaja 
Donji Čemehovec 
Dragonoš 

Drava 

Drežnik Grad 
Dubranec 
Dubravica 
Dvorac Oršić 
Dvorac Reichenau 
Dvorac Štatenberg 


13 

13 

120 
49, 125 
75 

26 

96 

28 

12, 145 
63 

92 

20 

52 

58, 111, 130, 152 
113 
108 

Fužine 


G 


Galerija Božidar Jakac 


Gorica Svetojanska 
Gornja Stubica 
Gornji Ložac 

Grad Metlika 

Grad Pišece 

Grad Podsreda 
Gradina Korenička 

Hrebine 


I 


Ilica 


Izvor Une 


136 


73,109, 110, 
122, 140 

16 

57, 111,130, 152 
32 

78 

105 

82 

96 


64 


69 

Jarče Polje 125 
Jarunsko jezero 8 
Jaska 6, 150 
Jaškovo 49 
Jelenov greben 55 
Jezero Bajer 136 
Jurjevčani 133 


Indeks mjesta 

Kartuzija Pleterje 74 
Kartuzija Žiče 107 
Klanjec 153 
Knjižnica i čitaonica Raj Kuželj 31 
Koprivnica 33 
Korenica 95 
Kordun 91 
Kostanjevica na Krki 73, 109, 121, 139 
Kozjanski park 82, 83, 105 
Kraj Donji 4, 23, 34, 42, 47, 68, 71, 101, 

115, 119, 147, 149 
Krajinski park Lahinja 80 
Krčki most 123 
Križanke 65 
Križevniška ulica 65 
Krk 154 
Kumrovec 24, 29, 44, 100, 134, 135, 152 
Kupa 11,13, 14,30, 41,112 
Kuželj 30, 31, 38 


Laško 

Lijevi Štefanki 
Lika 

Lipa 

Lisca 


Lokve 


Lović Prekriški 
Lužnica 


LJ 
Ljubljana 


Ljubljanica 


114 
67 


8/,91 


49 
53, 104 

10, 41, 54, 127 
3, 146 


65 
66 


M 
Majerovo vrelo 
Makole 
Mali Obrež 
Marija Gorica 


Matić poljana 
Medvedgrad 
Mestna ulica 
Metlika 
Milengrad 
Moćanov most 
Mrežnica 

Mrzla Vodica 
Mrzlo Polje Žumberačko 
Mukinje 
Munjara u Ozlju 


N 


Novi Dvori 
Novigrad na Dobri 


Novo Mesto 


2, 3, 4, 6,8, 141, 142, 
147 

46 

132 
114 

78 

25 

90 

18 

137 
151 

93 
11,112 


2, 126 
48, 124 


27 


O 


Olimje 
Otočec ob Krki 


Otok 
Ozalj 


Pilštanj 
Pišece 
Plitvica Selo 
Plitvička jezera 
Plešivica 
Plješevica 
Podsreda 
Pokuplje 
Pokupsko 
Povile 
Pregrada 
Protulipa 
Ptuj 


Pušća 


Indeks mjesta 


55, 118 
76 


79 
11,112 


85 

105 

94 

94,97 

6, 50, 133, 150 
96 

82 

67 

67 

123 


Račja Vas 
Ravna Gora 
Razbor 

Ribnik 
Richterova vila 
Rogaška Slatina 
Rogla 


Rozga 


139 
46, 59 
104 
41 
103 
56 
108 


153 


Samci 57 
Samobor 5, 16 
Sava 104 
Savinja 62 
Severin na Kupi 13, 14 
Sinac 97 
Slastičarnica Vanili 80 
Slavetić 8 
Slunj 90 
Slunjčica 90 
Sljeme 5, 130, 131 
Spomen-dom boraca i omladine 93 
Spomen-dom boraca NOR-a 29 
Spomenik Marku Oreškoviću 95 
Spomenik NOB u Broćancu 91 
Spomenik kralja Petra Svačića 88 
Spomenik partizanskom aerodromu 87 
Spomenik Seljačkoj buni 57 
Stara Sušica 45 
Stojdraga 151 
Stubičke Toplice 111 


Sutla 4, 153 


w 


S 


Skola Ivan Goran Kovačić 


Šmarje 


T 


Tepec 
Tonkovićevo vrelo 
Toplana 

Topusko 

Tounjski most 
Tribaljsko jezero 
Trstenik 

Trstenik Pušćanski 


U 


Ulica Stare pravde 
Ulica Žrtava fašizma 


Indeks mjesta 


15 
74 


70 
38 


V 


Varaždin 

Vela plaža 

Veliki Tabor 
Vetrnik 

Vidikovac Gradina 
Vidikovac Mahavica 
Vidikovac Sviba 
Vila Kumrovec 
Vinarija u Plešivici 
Vinodol 

Virštanj 

Vojnić 

Vrela Gacke 
Vrginmost 
Vrhovec 

Vrhovina 
Vrtlarska ulica 


Ž 


Zagreb 
Zaprešić 
Zelenjak 
Zdravilški trg 


21,81, 148 
155 

44 

83, 106 
123 

123 

123 

135 

50 

123 

118 

8/7, 88, 89 
98 

8/ 

103 

97 

103 


69 
2,3, 4, 126 
39 
56 


Ž 


Žumberak 


Županov breg 


12, 16, 42, 128, 151 


83, 84, 106 


Indeks mjesta 


Botanički indeks 


Botanički indeks 


A D I 
Anemone hepatica 13 Daucus carota 83 imela 142 
Anemone hupehensis var. japonica 101 divlja mrkva 83 
Angelica sylvestris 100 djevojačko oko 60 J 
Aronia 34 japanska anemona 101,115,119 
aronija 4 E japanska dunja 45 
Echinacea purpurea 68 japanska trešnja 33 
B Erigeron annuus 64 jednogodišnja krasolika 64 
Bellis perrenis 42 jorgovan 35 
bijeli lopoč >. GG 
borovnica 47 Galanthus 0 K 
Brassica napus 137 Gentiana verna 46 kranjski ljiljan 53 
glicinija 68 kukurijek 17 
C kukuruz 20, 75, 118, 126 
Campsis radicans 64 H 
Chaenomeles japonica 45 TileboPis 17 
Colchicum autumnale 107 Hieracium umbellatum 41 
Coreopsis grandiflora 60 


crvena djetelina 84 


Lilium 

Lilium carniolicum 
livadski ljutić 
lokvanj 

lopoč 


LJ 
ljiljan 


M 
Magnolia 
magnolija 
maslačak 
mrazovac 


N 


Nerium oleander 
Nymphaea alba 


O 


oleander 


71 

53 

44, 49 
139 

55, 121 


71 


43 
43 
42 
107 


70 
3 


70 


Parthenocissus quinquefolia 


Prunus serrulata 


R 


S 


Š 


petolisna lozica 
proljetna sirištara 


ptičja grahorica 
purpurna rudbekija 


Ranunculus acris 


runjika 
ruža 


Syringa 


šumarica jetrenka 


šumska anđelika 


111 
I11 
46 
33 
54 
68, 141 


44 
41 
118 


35 


13 
100 


Iaraxacum 
tekoma 

tratinčica 

tulipan 

Trifolium pratense 


Tulipa 


U 


uljana repica 


V 


Vaccinium myrtillus 
Vicia cracca 

vinova loza 
visibaba 


W 


Wisteria 


Ž 


Zea mays 


Botanički indeks 


42 
64 
42 
33 
84 


33 


139 


47 

54 
127 
10, 13 


68 


19 


ISBN 978-953-48778-4-5 


